paragraph_text: Bali  je najzapadniji otok Maloga sundajskog otočja (Indonezija), između Lomboka i Jave, 5.632&nbsp;km<sup>2</sup>, 4 317 404 stanovnika (2020). Također, to je i istoimena indonezijska pokrajina. Plodno tercijarno humlje izdiže se prema istoku u vulkanskom usponu Gunung Agung 3200 m nad morem. Otok je bogat rižom, kokosovom palmom, kukuruzom te pamukom, duhanom i kavom, različitim voćem i stokom, pa izvozi mnogo riže, kave i stoke. Danas je najjača industrija na Baliju turizam.